סת' רולינס

"המגן" (2012–2014)

רולינס ערך את הופעה הבכורה שלו ב-WWE ביחד עם רומן ריינס ודין אמברוז כשלישיית "המגן". הם הופיעו באירוע סדרת ההישרדות, שנערך ב-18 בנובמבר 2012, כשהם תקפו את רייבאק וזרקו אותו על שולחן השדרנים עם מהלך הטריפל פאוורבומב, שהיה מהלך הסיום המשותף שלהם. קרב הבכורה של הקבוצה היה באירוע TLC: שולחנות, סולמות וכיסאות של אותה השנה נגד רייבאק, קיין ודניאל בריאן, בו "המגן" ניצחו. ב-19 במאי 2013, רומן ריינס זכה ביחד עם רולינס באליפות הזוגות כשהשניים ניצחו את קיין ודניאל בריאן באירוע חוקי אקסטרים; זו הייתה האליפות הראשונה של סת' רולינס ברוסטר הראשי של ה-WWE. ב-14 באוקטובר בתוכנית Raw, ריינס ורולינס הפסידו את אליפות הזוגות לקודי רודס וגולדאסט בקרב ללא פסילות לאחר התערבות של ביג שואו. ברויאל ראמבל 2014, רולינס נכנס לקרב כמספר 2 והדיח מהקרב שלושה מתאבקים, זמן השהייה שלו בזירה היה השני באורכו באותו הערב עם 48 דקות לפני שהודח על ידי חברו, ריינס. לילה לאחר מכן בתוכנית Raw, "המגן" התמודדו נגד שיימוס, דניאל בריאן וג'ון סינה בקרב שלושה נגד שלושה במטרה להיכנס לקרב תא ההדחות על אליפות ה-WWE העולמית במשקל כבד, אבל הפסידו בפסילה לאחר התערבות של משפחת וויאט, שתקפה את הקבוצה של סינה, בריאן ושיימוס. "המגן" רצו נקמה ונקבע קרב שלושה נגד שלושה לאירוע תא ההדחות, קרב שבו "המגן" הפסידו. מאוחר יותר בחודש מרץ, "המגן" התחילו פיוד עם קיין, שבמהלכו הפכו מהדמויות הרעות לטובות. ב-6 באפריל של אותה השנה ברסלמניה 30, "המגן" ניצחו את קיין, בילי גאן ורוד דוג, עם ניצחון שהיה הניצחון השני שלהם ברסלמניה כקבוצה. לאחר רסלמניה, "המגן" פתחו בפיוד עם מנהיג האות'וריתי, טריפל אייץ', שמאוחר יותר איחד את קבוצת אבולוציה עם בטיסטה ורנדי אורטון. "המגן" ניצחו את קבוצתו של טריפל אייץ' באירוע חוקי אקסטרים ולאחר מכן גם באירוע פייבאק בקרב הדחות ללא חוקים, שבו שרדו כל חברי "המגן".

הבגידה ב"מגן", הברית עם טריפל אייץ' והזכייה במזוודה (2014)

ב2 ביוני 2014, יום אחרי הניצחון שלהם בפייבאק על אבולוציה (טריפל אייץ', רנדי אורטון ובטיסטה) סת רולינס בגד בחבריו ל"מגן" רומן ריינס ודין אמברוז והצטרף ל"ההנהלה" (The Authority) עם טריפל אייץ' וסטפני מקמהן, באירוע כסף בבנק זכה רולינס במזוודה והתחיל פיוד עם דין אמברוז כאשר הפיוד הוביל לקרב באירוע סאמרסלאם הקרב הסתיים כניצחון של רולינס, באירוע לילה של אלופים רולינס הפריע באמצע הקרב של ג'ון סינה וברוק לסנר וגרם לניצחון טכני של סינה, הפיוד בין רולינס ואמברוז ממשיך עד האירוע גיהנום בכלוב רולינס ניצח את אמברוז לאחר שבריי ווייאט הפריע בקרב ותקף את אמברוז, באירוע סדרת ההישרדות סת רולינס ביחד עם קיין, מארק הנרי, לוק הארפר ורוסב (Team Authority) נלחמו בג’ון סינה, דולף זיגלר, רייבאק, אריק ראוון וביג שואו (Team Cena) והפסידו לאחר שסטינג הפריע ותקף את רולינס וטריפל אייץ'.

הזכייה באליפות הWWE ותקופת הכהונה שלו (2015)

באירוע רסלמניה 31 סת רולינס הפריע באמצע הקרב של רומן ריינס וברוק לסנר ופדה את המזוודה שלו כך שהקרב הפך לקרב משולש וניצח בקרב, ב30 במרץ 2015 יום אחרי האירוע לסנר הגיע לזירה מלווה על ידי מנהלו פול היימן והזמין את רולינס לקרב חוזר על האליפות באותו יום, רולינס אמר שיהיה קרב חוזר אבל לא באותו יום והקרב נקבע לאירוע באטלגראונד בעקבות כך לסנר התעצבן ותקף כמעט את כל מי שהיה מסביבו כולל את צוות השדרנים, את העוזרים של סת רולינס (ג'יימי נובל וג'ואי מרקורי), את הצלם ורולינס עצמו שהצליח להתחמק וברח מן האולם בעקבות כך סטפני מקמהן השעתה את ברוק לסנר, זמן קצר לאחר מכן רולינס חידש את הפיוד שלו עם דין אמברוז, רנדי אורטון ורומן ריינס שהוביל לקרב רביעייה באירוע פייבאק שהסתיים כניצחון של רולינס, באירוע באטלגראונד רולינס נלחם נגד ברוק לסנר על אליפות הWWE אבל הקרב הסתיים כאשר לסנר ניצח בפסילה לאחר שאנדרטייקר הפריע לקרב וחידש את הפיוד שלו עם לסנר, באירוע סאמרסלאם רולינס נלחם נגד ג'ון סינה על אליפות הWWE ואליפות ארצות הברית של הWWE מה שגרם לו להיות האיש הראשון בהיסטורית הWWE שהחזיק באליפות הWWE ובאליפות ארצות הברית של הWWE באותו זמן, ב24 באוגוסט 2015 טריפל אייץ' וסטפני מקמהן הפתיעו את רולינס עם פסל של עצמו והתכוונו להראות לו את זה אבל במקום שראו את הפסל אחרי שהורידו את הוילון סטינג חזר והיה מתחת לוילון ותקף את רולינס והזמין אותו לקרב על אליפות הWWE באירוע לילה של אלופים אך גם ג'ון סינה הזמין את רולינס לקרב חוזר על אליפות ארצות הברית של הWWE, רולינס נענה לשני הקרבות ונלחם גם נגד סטינג וגם נגד סינה באותו ערב, רולינס ניצח את סטינג ונשאר אלוף הWWE אך הפסיד לג'ון סינה והפסיד את אליפות ארצות הברית של הWWE, ב5 בנובמבר 2015 בזמן סיבוב הופעות רולינס נפצע בברך ונאלץ לוותר על אליפות הWWE ויצא לחופשת החלמה של חצי שנה.

חיים אישיים

ב-13 במאי 2019, פורסם ברשתות החברתיות כי הוא בזוגיות עם מתאבקת ה-WWE, בקי לינץ'. ב-23 באוגוסט, הודיעה בקי לינץ' כי השניים מאורסים.

פילמוגרפיה

ב-10 באוגוסט 2019, ה-WWE שחררו סרט תיעודי על רולינס אשר עקב אחר חייו בתוך הזירה ומחוצה לה בין התאריכים 23 ביוני 2019 ל-8 באוגוסט 2019 כחלק מהסדרה Chronicle ששודרה בערוץ ה-WWE Network.